## Møtereferat

**Møtet gjelder:** Menighetsrådsmøte i Sverresborg sokn 16.02.2021 kl. 19.00.

**Deltakere:**  Michael M. Belsnes David Høivik Charlotte Erichsen Elvebakk

Silje Kristin Meisal Ivar Selmer-Olsen Olav Stenhaug

Terje Ø. Simonsen Magnus K. Vinnes Nora Levold Halldis Nergård Astrid Sollie Knut Sørby Anette G. Pettersen Aud Singstad (sekretær)

**Møteinnkaller:** Menighetsrådets leder

**Møtested:** **Teams**

**MR-sak 09/21** **Godkjenning av innkalling, saksliste og protokoll**

Referat fra AU-møte 09.02.21 ble tatt til orientering.

Referat fra MR-møte 20.01.21ble godkjent.

*Vedtak: MR godkjenner protokoll fra MR-møtet 20.01.2020.*

**MR-sak 10/21** **Orienteringssaker**

**• Saker fra KfiT**

• **Avskjed for Ingrid Smalås utsatt**. Ny dato foreslås av staben etter stabsdag 17.02.

**• Drop-in vielser på Sverresborg folkemuseum 2021**. Silje orienterte fra møte på museet 16.02. Museet forslo om å arrangere «Drop-in-vielser» lørdag 11.09, noe staben er positiv til. Menighetsrådet er glade for avgjørelsen om at det blir invitert til et slikt arrangement i år også.

**• Kantortilsetting**. Søknadsfristen er gått ut. Silje orienterte. 19 søkere, svært mange med adekvat utdanning. 7 skal i intervju denne uka. Prøvespilling uke 9. MR drøftet hva hvilke egenskaper som ønskes og kan etterspørres hos søkerne. MR ønsker en kantor som vil være menighetsbygger sammen med stab og frivillige. Ta initiativ til for eksempel prosjektkor og musikkbegivenheter av ulik art. Den som ansettes, bør være lydhør for menighetens ønsker.

**• Samtalene med Ilen og Byåsen menigheter** om soknestruktur og samarbeid 1. mars. Finner sted hvis det åpnes for at flere kan samles.

**• Tilsetting av Daglig leder.** Alle berørte menigheter, derav Sverresborg, har sendt brev med ønske om involvering og påvirkning i prosessen. Sverresborgs brev sendes ut.

* **Driftsoverdragelsen av Sverresborg kirkesenter.** Komiteen har hatt et nytt møte. Olav Stenhaug og Terje Simonsen refererte kort fra dette. Menigheten venter på initiativ fra kirkevergen i saken.

**MR-sak 11/21** **Koronasituasjonen**

* Konfirmasjoner 2021. Nå også konfirmasjoner 11. og 12. september i tillegg til de tre datoene i mai.
* Pr dato er det mulig å samle ti personer til gudstjeneste og andre arrangement for voksne. Nye kreative tiltak har derfor vært nødvendig- Utegudstjenester og gudstjenester inne med ti tilstede og nattverd har blitt godt mottatt de siste tre søndagene. Det vil fortsatt bli et variert gudstjenestetilbud denne tida.
* Fastegudstjenestene går som planlagt selv om det bare ti personer kan være tilstede. Første gudstjeneste blir på Askeonsdag den 17.02 kl 19 i Havstein.
* «Nyårskonsertene» er utsatt.
* Babysang, Tweens og Baluba har vært arrangert flere uker

**MR-sak 11/21** **Årsregnskap 2020**

Årsregnskapet kom rett før møtet og menighetsrådets medlemmer hadde derfor ikke mulighet til å få satt seg inn i regnskapet på forhånd.

Aud Singstad orienterte om hovedpostene og sender ut en mer utførlig regnskapskommentar.

Menighetsrådet ønsker at det ses på hva årets gode resultat kan brukes til. En slik drøfting må ses i sammenheng med samtalene med kirkevergen angående driftsovertagelsen og da særlig hvordan menigheten kommer ut av dette økonomisk.

*Vedtak: Sverresborg menighetsråd vedtar det framlagte årsregnskap for 2020 med forbehold om eventuelle merknader fra revisor. Driftsresultatet kr 254 372, overføres disposisjonsfond.*

**MR-sak 12/21 Ofringer 2021**

MR drøftet hvilken profil de ønsket på offerliste. Forslag om et offer til en organisasjon som jobber med flyktninger, kom fram i møtet. Det ble da vedtatt å støtte «Dråpen i havet». MR tok ellers utgangspunkt i offerlista fra i fjor. Offer til DMMH utviklingsarbeid i det sørlige Afrika går ut. MR foreslo også at menigheten oppfordres til å ofre til ukas offermål, selv om de ikke kan gå på gudstjeneste. Det vil framover bli informert om offermål og vippsnummer i invitasjonene til gudstjeneste, først og fremst på Facebook. MR gir også forrettende prest i samarbeid med MRs leder rett til å innvilge særskilt offer ved spesielle situasjoner som katastrofer og lignende. Menighetsrådet foreslo også at det blir offentliggjort hva som kommer inn i offer til de ulike formål. Menighetsbladet kan være et sted å offentliggjøre dette.

*MR-vedtak: MR vedtar følgende offerliste for 2021:*

*Dråpen i havet*

*Det norske bibelselskap*

*Fjellseter kapell*

*Det norske misjonsselskap, Menighetens misjonsprosjekt (flere ganger)*

*KIA – Kristent interkulturelt arbeid, Trondheim*

*Kirkens SOS, Trondheim*

*Kirkens Nødhjelp- Julaften*

*Sjømannskirken – Den norske kirke i utlandet*

*KFUK/KFUM Norge*

*Kirkens Bymisjon*

*TV-aksjonen 2020: Plan Norge*

*KRIK*

*22b- diakonalt arbeid for vanskeligstilt ungdom*

*Stiftelsen Kirkens ressurssenter mot Vold og seksuelle overgrep*

*Changemaker, KNs ungdomsorganisasjon*

**MR-sak 13/21 Forberede MRs møte med prosten 23. mars**

Silje Kristin Meisal orienterte: Gudstjenesten er vår kjernevirksomhet, og vårt samlingssted. Gudstjenesteforordningen skal jevnlig revideres. Gudstjenesteforordningen for hver enkelt menighet sier

• Hvor mange gudstjenester man har vært år

• Hvor gudstjenestene skal avholdes

• Hvor mange av dem som er familiegudstjenester.

Biskopen godkjenner hver enkelt menighets forordning. Tiden er nå kommet for å revidere denne. Blant annet står det i vår forordning ingenting om Kirkesenteret som gudstjenestested. På møtet 23. mars redegjør prosten og sokneprest for rutiner og stoda rundt dette. Vi fortsetter med en samtale om gudstjenestens plass i vår menighet og ser om det må gjøres endringer i forordningen. Møtet med prosten blir gjennomført selv om det blir digitalt.

**MR-sak 14/21**   **Tilslutning til Kirkens SOS**

Menighetene i byen har mottatt en henvendelse der det oppfordres til å tegne medlemskap i Kirkens SOS. Det er ingen forpliktelser knyttet til å inngå en slik.

*MR-vedtak: Sverresborg menighetsråd melder seg inn i Kirkens SOS*

**MR-sak 15/21**   **Eventuelt**

**Nidarosen 2021**

Nidaros bispedømmes hederspris for 2021 skal også i år deles ut og menighetene er oppfordret til å foreslå kandidater.

Menighetsrådet drøftet saken og valgte å utsette behandlingen av den til møtet 23.03.